ÜMUMDÜNYA ƏDALƏT EVİ

1 may 2013

Dünyanın bəhailərinə

Əziz sevimli dostlar,

İyul və oktyabr ayları arasında dünya üzrə keçiriləcək 95 konfransın elan edilməsinə bəhai gənclərinin və onların dostlarının – həqiqətən də, dünya üzrə Bəhai icmalarının – cavabı o qədər böyük olub ki, mövcud tədbirlər indi iştirak etmək istəyən gənclərin sayını yerləşdirə bilməyəcək kimi görünür və buna görə də əlavə görüşlərin tələb olunduğu aydındır. Milli Ruhani Məhfillərin üzvləri On Birinci Beynəlxalq Bəhai Qurultayında məşvərətdə toplaşdığı zaman, bu fürsətdən istifadə edərək, böyük sevinclə aşağıdakı yerlərdə əlavə 19 konfrans keçirmək qərarımızı bu gün elan edirik: Bertua, Bidor, Biratnaqar, Brisben, Kaqayan de Oro, Corctaun (Qayana), Hyuston, Kamponq Tom, Kiqoma, Los Anceles, Mahikenq, Miln Bey, Minneapolis, Monreal, Nukualofa, Nundu (Konqo Demokratik Respublikası), Sietl, Vyentyan və Vaşinqton D.C.

Bu xoş vəziyyət gənclərin malik olduqları enerji və özünühəsretmə ehtiyatlarının böyüklüyündən xəbər verir. Öz məsuliyyətlərini yerinə yetirməkdə onlara kömək etməkdə hər cür səy qoyulmalıdır və biz onlardan gözləyirik ki, Bəhai icmasının nələrə nail ola biləcəkləri barədə baxışın üfüqünü genişləndirsinlər. Biz Camali-Mübarəkə şükür və minnətdarlıq edirik ki, Öz gənc ardıcıllarına xidmət üçün sonsuz kollektiv qabiliyyət əta etmişdir və biz Ona yalvarırıq ki, bu, insanlığın faydası üçün gerçəkləşsin.

[İmzalanmışdır: Ümumdünya Ədalət Evi]